Nekropola u Bečanima
<s>Nekropola u Bečanima nalazi se u opštini Šekovići.</s><s>Selo Bečani je od Šekovića udaljeno 3,52 km u pravcu sjeverozapada.</s><s>Nekropola je i nacionalni spomenik BiH.</s>

<s>Opis  
Nekropola  sadrži 138 vidljivih stećaka, od čega 4 ploče, 15 sanduka, 41 sljemenjak, 77 stubova i 1 stećak nedefiniranog oblika.</s><s>Zastupljena su četiri osnovna oblika stećaka – ploče, sanduci, sljemenjaci i stubovi u obliku uspravne ploče (pravouglog paralelopipeda) koja se prema gore širi, čiji je završetak na dvije vode, sa ravnim završetkom i lučno zasvođen, zatim stubovi u obliku uspravnog sanduka (pravouglog paralelopipeda) koji se prema gore širi, čiji je završetak na dvije vode, sa ravnim završetkom, lučno zasvođen i sa lučnim izbočenjem na vrhu.</s>

<s>Na sedam spomenika evidentirani su plastični ukrasi polumjeseca, mača, rozete i predstave ruke.</s>

<s>Pojedini stećci su okrnjeni, oštećeni, prevrnuti, dijelom ili upotpunosti utonuli u zemlju.</s><s>Na stećcima se nalaze biljni organizmi (lišajevi i mahovina).</s><s>Dio stećaka je obrastao trnjem i utonuo.</s>

<s>Literatura 
 Šefik Bešlagić, Sarajevo: Veselin Masleša, 1971.</s><s>STEĆCI, KATALOŠKO-TOPOGRAFSKI PREGLED</s>

<s>Reference</s>

<s>Nacionalni spomenici u Šekovićima
Svjetska baština u Bosni i Hercegovini
Nekropole stećaka</s>

